Source: http://www.legex.ro/Ordin-49-2011-117091.aspx
Timestamp: 2019-06-18 08:48:41+00:00
Document Index: 22262061

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8']

Ordinul 49/2011 | Legislatie gratuita
Ordinul Nr.49 din 09.12.2011
privind aprobarea preţului de referinţă al energiei electrice şi a preţurilor reglementate pentru energia electrică, practicate în anul 2012 de producătorii de energie electrică şi termică în cogenerare, care beneficiază de schemă de sprijin
ACT PUBLICAT ÎN MONITORUL OFICIAL NR. 890 din 15 decembrie 2011
Având în vedere prevederile art. 9 alin. (9), ale art. 11 alin. (1) şi (2) lit. a), e), ale art. 74 lit. h) din Legea energiei electrice nr. 13/2007, cu modificările şi completările ulterioare, precum şi ale art. 21 alin. (2) şi (3) din Hotărârea Guvernului nr. 1.215/2009 privind stabilirea criteriilor şi a condiţiilor necesare implementării schemei de sprijin pentru promovarea cogenerării de înaltă eficienţă pe baza cererii de energie termică utilă,în temeiul dispoziţiilor art. 7 alin. (4) din Hotărârea Guvernului nr. 1.428/2009 pentru aprobarea Regulamentului de organizare şi funcţionare al Autorităţii Naţionale de Reglementare în Domeniul Energiei, cu completările ulterioare,preşedintele Autorităţii Naţionale de Reglementare în Domeniul Energiei emite următorul ordin: Articolul 1Se aprobă preţul de referinţă de 172,00 lei/MWh, exclusiv TVA, pentru energia electrică produsă în centralele de cogenerare şi vândută prin contracte reglementate în anul 2012, de către producătorii de energie electrică şi termică ce beneficiază de schemă de sprijin. Articolul 2Se aprobă preţul reglementat al energiei electrice de 215,00 lei/MWh, exclusiv TVA, pentru energia electrică produsă în centralele de cogenerare şi vândută în orele de zi în anul 2012, de către producătorii de energie electrică şi termică ce beneficiază de schemă de sprijin, pe bază de contract reglementat de vânzare-cumpărare a energiei electrice încheiat cu furnizorii pentru acoperirea consumului consumatorilor deserviţi în regim reglementat şi/sau cu operatorii de reţea pentru acoperirea consumului propriu tehnologic al reţelelor electrice. Articolul 3Se aprobă preţul reglementat al energiei electrice de 86,00 lei/MWh, exclusiv TVA, pentru energia electrică produsă în centralele de cogenerare şi vândută în orele de noapte în anul 2012, de către producătorii de energie electrică şi termică ce beneficiază de schemă de sprijin, pe bază de contract reglementat de vânzare-cumpărare a energiei electrice încheiat cu furnizorii pentru acoperirea consumului consumatorilor deserviţi în regim reglementat şi/sau cu operatorii de reţea pentru acoperirea consumului propriu tehnologic al reţelelor electrice. Articolul 4Prin derogare de la prevederile art. 2 şi 3, pentru energia electrică produsă în centralele de cogenerare, de către producătorii având numai grupuri nedispecerizabile, ce beneficiază de schemă de sprijin, se aprobă preţul reglementat al energiei electrice de 172,00 lei/MWh, exclusiv TVA, vândută atât în orele de zi, cât şi în orele de noapte, în anul 2012, pe bază de contract reglementat de vânzare-cumpărare a energiei electrice încheiat cu furnizorii pentru acoperirea consumului consumatorilor deserviţi în regim reglementat şi/sau cu operatorii de reţea pentru acoperirea consumului propriu tehnologic al reţelelor electrice. Articolul 5Prezentul ordin intră în vigoare începând cu data de 1 ianuarie 2012. Articolul 6Prevederile prezentului ordin se aplică de către producătorii de energie electrică şi termică în cogenerare care beneficiază de schemă de sprijin şi de către ceilalţi operatori economici implicaţi. Articolul 7Departamentele şi direcţiile de specialitate din cadrul Autorităţii Naţionale de Reglementare în Domeniul Energiei urmăresc respectarea prevederilor prezentului ordin. Articolul 8Prezentul ordin se publică în Monitorul Oficial al României, Partea I. Preşedintele Autorităţii Naţionale de Reglementare în Domeniul Energiei, Iulius Dan Plaveti
COMENTARII la Ordinul 49/2011
Momentan nu exista niciun comentariu la Ordinul 49 din 2011
Alte acte pe aceeaşi temă cu Ordin 49/2011